SAN FERNANDO CITY, La Union - Awan ti maaramidan ti Senado no di ti suroten ti pammilin ti Sandiganbayan seknan iti pannakasuspindir dagiti senador a karaman iti kontrobersial a pork barrel scam.
Waragawag daytoy ni Senate President Franklin Drilon kalpasan a naipatungpalen ti 90-day suspension ken ni Sen. Jinggoy Estrada idi kalman, bayat nga immuna metten a nasuspindir ni Sen. Juan Ponce Enrile.
Impaganetget ti pangulo ti Senado nga agtultulnogda laeng iti pammilin ti Sandiganbayan ken saanda daytoy a masapul a salungasingen gapu ta mayannurot met iti linteg.
Dinakamatna pay a tawen 2001 pay ket nalawag a kinuna ti Korte Suprema a sakop ti anti-graft law dagiti amin a miembro ti Kongreso, nangato man wenno nababa a benneg daytoy.
"The Senate is not above the law. Kung ano po ang batas susundin natin sang-ayon po sa utos ng Sandigabayan na sila po ay suspindihin. At ang Supreme Court, sinabi na na sa isang kaso na ang anti-graft at ang plunder law ay sakop ang mga myembro ng kongreso --- senador ka man o congressman," segun ken ni Drilon.
Kinatawaanna laeng ti singasing ti maysa nga opposition senator a nasken koma a matalantan ken mapagsaritaan pay laeng iti plenaryo ti aksyon ti Senado iti suspension order ti Anti-Graft court.
"Ano hong pagbobotohan natin? 'Yan po ang batas e. Alangan naman pagbotohan natin na huwag tayong sumunod sa batas?" innayon pay ti senate president.
ilo_Latn ilo_Latn ilo_Latn ilo_Latn tgl_Latn ilo_Latn tgl_Latn